ฮั่งเส็งปิดร่วง 485.15 จุด เหตุวิตกเศรษฐกิจจีน
ฮั่งเส็งปิดร่วง 485.15 จุด เหตุวิตกเศรษฐกิจจีน
1 ก.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวลดลงในวันนี้ โดยดัชนีฮั่งเส็งร่วงลง 485.15 จุด หรือ 2.24% ปิดวันนี้ที่ 21,185.43 จุด หลังจากมีรายงานว่าภาคการผลิตและภาคบริการของจีนชะลอตัวลง
สหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของจีนในเดือนส.ค.ปรับตัวลงแตะ 49.7 จากระดับ 50 ในเดือนก.ค. ซึ่งบ่งชี้ว่า กิจกรรมภาคการผลิตของจีนเผชิญกับภาวะหดตัว
ส่วนดัชนี PMI ภาคบริการของจีนในเดือนส.ค.ลดลงแตะ 53.4 จาก 53.9 ในเดือนก.ค. ซึ่งเป็นการปรับตัวอ่อนแรงอย่างต่อเนื่องของภาคบริการ